Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 12. számú melléklet a 89/2004. (IV. 20.) Korm. rendelethez
Paragraph Index: 1399

6. Leírás Debrecen Magyarország második legnagyobb városa, lakosainak száma — az elõvárosainak számító 15 településsel együtt — 246 ezer. Az ivóvizet a közvetlenül a város alatt elhelyezkedõ vízgyûjtõbõl nyerik, mely így igen sérülékeny. Jelenleg a lakosság 60%-ának otthona van bekötve a csatornahálózatba. Maga ez a meglévõ hálózat is felújításra szorul, mivel jó negyedét még a XX. sz. elején építették, és a régi csövek sokszor eresztenek. Továbbá, a belvárosban futó csatornák mára elavult kombinált csövekbõl készültek. A város szennyvizét két tisztítómûben tisztítják. A nagyobbik, melynek névleges kapacitása 60 ezer m3/nap, magában Debrecenben van; ezt 2000-ben újították fel, és még van szabad kapacitása. A másik üzem Hajdúsámsonban van (névleges kapacitása 300 m3/nap), de ez megérett a bezárásra. A fenti okokból a város és ez a 15 település konzorciumi megállapodást kötött a jelen projekt végrehajtására. A projekt keretében: — Új csatornahálózatot építenek ki Debrecen keleti és déli városrészeiben (kb. 50 ezer lakost érint). — Felújítják Debrecen belvárosának csatornáit. — Technológiai fejlesztést hajtanak végre a debreceni szennyvíztisztítóban: anaerob egységet építenek be a biológiai lebontórendszer elé; illetve tökéletesítik az iszapkezelõt. — A Debrecen egyes részein lévõ kombinált csatornacsöveket szétválasztják; ehhez 29,8 km-nyi szennyvízcsatornát kell építeni. — További 7 településre terjesztik ki a szennyvízgyûjtõ hálózatot, ill. kötik be õket a szennyvíztisztítóhoz (Józsa, Pallag, Ebes, Sáránd, Mikepércs, Hajdúsámson, Sámsonkert — összesen kb. 25 ezer lakos). A munkálatok felügyelete a projekt részét képezi. Egy nyilvánossági komponenssel is megtoldják a projektet, hogy az érintett lakosokban jobban tudatosítsák a fejlesztés megtörténtét, illetve tájékoztassák õket a közmûdíjak emelkedésérõl. Technikai segítségnyújtás nevû komponense is lesz a projektnek, hogy a projekt végrehajtási egység (mely a debreceni önkormányzat épületében mûködõ testület lesz) kellõ szakértõi támogatást kaphasson. A projektet kivitelezõ fõvállalkozó a Debreceni Vízmû Rt. lesz.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes